好耐冇食過,去開鴨寮街,諗緊食佢定周記油渣麵,擲毫決定...當然叫了碗招牌豬潤通粉,點解唔食麵?一來小弟怕食生麵,二來由於d豬潤碎粒實在太多,d碎粒一入到通粉空心,簡直好味到不得了.........正呀...,連我平時食通粉都要落大量胡椒粉今次都不用了.豬潤仍然保持水準,爽口之餘唔"鞋",加上成碗豬潤水正正湯底,差不多食到見碗底.可惜太飽,否則食埋個咖央....不過個收銀員就要檢討(唔知係咪老闆),粒聲多謝唔講之餘仲將的找錢"pat"在上,話晒過門都係客